Document ID: /fineweb-2-swissfilter-quality_10-filterrobots/filtered/00117.jsonl.gz/8

Ελβετία: Ψάχνουν για βόμβες στη λίμνη της Γενεύης!
Τα τιρκουάζ νερά της λίμνης της Γενεύης στην Ελβετία μπορεί να φαίνονται γαλήνια, αλλά από κάτω κρύβουν βόμβες, φυσίγγια, πιθανώς ακόμα και χημικά όπλα που έχουν απορριφθεί εκεί πριν από δεκαετίες.
Τα εν λόγω πυρομαχικά θεωρείται ότι βρίσκονται κάτω από μία στρώση ιζήματος στον πάτο της λίμνης. Ωστόσο, ενδεχόμενη επιρροή τους στο ευρύτερο οικοσύστημα της περιοχής αλλά και θέματα γενικότερης ασφάλειας έχουν προκαλέσει έντονη ανησυχία το τελευταίο διάστημα σχετικά με το τι κρύβει ακριβώς η λίμνη.
«Πιστεύουμε ότι υπάρχουν βόμβες, οβίδες και πιθανώς πυρομαχικά», δήλωσε στο Γαλλικό Πρακτορείο ο Ζακ Μαρτελέν, επικεφαλής γεωλόγος του καντονιού της Γενεύης.
Ορισμένοι φοβούνται επίσης ότι μπορεί να υπάρχουν βόμβες φωσγενίου -θανατηφόρα χημικά όπλα- που κατακάθισαν στον πυθμένα της λίμνης.
Για πρώτη φορά, οι ελβετικές αρχές θα αρχίσουν σύντομα να χαρτογραφούν τους σωρούς των πυρομαχικών στη λίμνη για να καθορίσουν τι είδους συντρίμμια υπάρχουν, πόσα και αν πρέπει να απομακρυνθούν.
Η Ελβετία μπορεί να είναι γνωστή για την περίφημη «ουδετερότητα» που κρατά χωρίς να έχει στρατιωτική εμπλοκή στον Πρώτο και Δεύτερο Παγκόσμιο Πόλεμο, ωστόσο αυτό δε σημαίνει ότι δεν εξοπλιζόταν εκτενώς.
Κατά τη διάρκεια των δεκαετιών, ο ελβετικός στρατός εκτιμάται ότι έχει ρίξει περισσότερους από 8.000 τόνους πυρομαχικών στις λίμνες Τουν, Λουκέρνη και Μπριένζ. Οι αρχές μελέτησαν αυτά τα αποθέματα προσεκτικά και αποφάσισαν πριν από περίπου μια δεκαετία ότι ήταν ασφαλέστερο να τα αφήσουν εκεί λόγω φόβων για πρόκληση νέων προβλημάτων κατά τη μετακίνησή τους.
Ωστόσο, οι ειδικοί έχουν προειδοποιήσει ότι η κατάσταση είναι διαφορετική στη λίμνη της Γενεύης, όπου μια ιδιωτική εταιρεία εξοπλισμού έριχνε ασταμάτητα πυρομαχικά μέχρι τη δεκαετία του 1960. Το ελβετικό υπουργείο Άμυνας υπολόγισε στις αρχές της δεκαετίας του 2000 ότι είχαν βυθιστεί μεταξύ 150 και 1.000 τόνων πυρομαχικών, αλλά δε διευκρίνισε με ακρίβεια την τοποθεσία τους ή τι όπλα βρίσκονται στον πυθμένα της λίμνης.
Τις επόμενες εβδομάδες, οι αρχές θα αρχίσουν να δοκιμάζουν τεχνικές παρακολούθησης στη λίμνη, η οποία παρέχει στη Γενεύη περίπου το 80% του πόσιμου νερού της.
Στο μεταξύ, οι αρχές ανησυχούν και για ενδεχόμενους «κυνηγούς» οι οποίοι θα σπεύσουν να καταδυθούν στη λίμνη για να βρουν όπλα παλαιότερων εποχών, με ότι κινδύνους συνεπάγεται βέβαια η μετακίνηση αυτών των όπλων χωρίς εξειδίκευση και προσοχή.
Πηγή: france24.com
Διαβάστε επίσης:
«ΑΓΙΟΥ ΦΑΝΟΥΡΙΟΥ» ΘΕΙΑ ΛΕΙΤΟΥΡΓΙΑ ΤΗΣ ΚΥΡΙΑΚΗΣ 27 ΑΥΓΟΎΣΤΟΥ Ο ΟΡΘΡΟΣ και η Πανηγυρική ΘΕΙΑ ΛΕΙΤΟΥΡΓΙΑ στον Ιερό Ναό «Αγία Σοφία» στην Ενορία της Βασιλειας. Την Θεία
Λαμπρός ο εορτασμός της Παναγίας στον Ιερό Ναό του Αγίου Δημητρίου στην Ζυρίχη Με λαμπρότητα και την παρουσία πλήθους πιστών εορτάσθηκε σήμερα, η Κοίμηση της Υπεραγίας Θεοτόκου
Με λαμπρότητα εορτάστηκε η μνήμη των Αγίων Κωνσταντίνου και Ελένης στην πόλη του St.Gallen Την Κυριακή στις 21 Μαϊου, των Αγίων Κωνσταντίνου και Ελένης, ο
Αρχιερατική Θεία Λειτουργία για την εορτή του Αγίου Γεωργίου (Kapuzinerkloster).στην πόλη του OLTEN Ο ιερός ναός του Αγίου Γεωργίου είναι ένας από τους σημαντικότερους και
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου.
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου. Η Μεγάλη Παρασκευή είναι μια από τις κορυφαίες στιγμές της